钦定古今图书集成/明伦汇编/家范典/第057卷 > 《刘熙释名》 > 《丧服》
## 钦定古今图书集成/明伦汇编/家范典/第057卷 > 《刘熙释名》 > 《丧服》

妇为舅姑。

〈疏〉释曰：文在此者，既欲抑妾事女君，使如事舅姑在下，欲使妾情先于妇，故妇文在后也。

《传》曰：“何以期也？从服也。”

〈疏〉释曰：《问之》者，本是路人，与子牉合，则为重服，服夫之父母，故问也。云“从服也”者，答辞。既得体其子为亲，故重服为其舅姑也。